Vartuin taiteen ympäröimänä.
Äitini on keraamikko.
Muodollisen koulutuksen sijaan -
hän antoi meille työkaluja.
Leikin lyijykynillä, tusseilla ja pensseleillä.
Tiesin hyvin pienestä pitäen,
että haluan taiteilijaksi tai opettajaksi,
mikä onnistui aika hyvin.
PÄIVÄ DISNEYLLÄ
Olen Tia Kratter.
Olen ollut Pixarilla töissä 26 vuotta.
Päällikkö
Vuonna 1980 sain työn taustojen maalarina -
Walt Disney Feature Animationilla.
Ensimmäinen elokuvani oli Topi ja Tessu.
Sitten muutin tänne Bay Areaan.
Disney lähetti minulle taustoja, ja maalasin ne kotona.
Osallistuin hienoihin Disney-elokuviin: Aladdin, Kaunotar, Notre Dame.
Vuonna 1993 Toy Story alkoi kehittyä.
Minulla ei ollut lainkaan tietokonekokemusta.
Ajatus tabletille piirtämisestä -
ja sen näkemisestä näytöllä oli vieras minulle.
Olin siis vapaaehtoisena täällä Pixarilla, kunnes pystyin todistamaan -
olevani riittävän hyvä maalaamaan tietokoneella tullakseni palkatuksi.
Aloin tehdä töitä Toy Storyn parissa täydellisyyden tuhoajana.
Työni oli pilata ja sotkea asioita,
jotka tietokone teki täydellisesti.
Saatoin laittaa naarmuja jalkalistoihin.
Sidin työpöytä oli täynnä vasaranjälkiä.
Sidin patjassa oli iso pissatahra.
Se oli hienoin saavutukseni Toy Storyssa.
Osallistuminen tietokoneanimaation ensimmäiseen aaltoon -
on yksi parhaimmista kokemuksistani.
Pixar sijoittaa siihen, että voimme luoda vankan ohjelman -
tarjoamaan kasvumahdollisuuksia monin eri tavoin.
Olen iloinen, että olette kaikki täällä.
Oletteko valmiita oppimaan guassimaalausta?
-Kyllä. Hyvä. No niin. -Olemme.
Taide- ja elokuvaosaston päällikkönä -
tavoitteenani on opettaa pixarilaisia mahdollisimman paljon.
Joko näyttämällä heille paljon elokuvia -
tai saamalla heidät osallistumaan eri taideprojekteihin.
Ensimmäinen...
Tavoitteena on kehittää parempi silmä,
jotta voimme tehdä kauniimpia elokuvia.
Yrittäkää olla näyttämättä pensselin jälkiä.
Minä muuten piilotin mustan maalin.
-Teidän pitää käyttää väriä. -Miksi?
Yritän saada heille vähän kerrallaan itseluottamusta -
työhönsä, jolloin heistä tulee onnellisempia.
Pixar on sallinut minun kutsua kenet hyvänsä näille kursseille.
Ei vain johtajia. Ei vain taiteilijoita tai kirjoittajia.
Saamme hienon poikkileikkauksen ihmisiä, jotka eivät ehkä muuten tunne toisiaan.
Se saa heidät pois tietokoneiden äärestä ja käyttämään käsiään.
Se kasvattaa toverillisuutta ja moraalia.
Todellinen tavoite on, että ihmiset kadottavat ajantajunsa -
ja nauttivat siitä, mitä tekevät.
Täydellistä. Se on tosi hyvä.
Huumorintaju on ehkä tärkeintä.
On helppoa jäädä jumiin stressiin ja aikarajoihin.
On terveellistä ojentaa kätensä ja sanoa:
"Tämä on vain piirroselokuva."
Kun julkaisemme tosi hyvän elokuvan, se rikastuttaa ihmisten elämää.
En silti halua, että otamme itseämme liian vakavasti.
Se olisi hupsua.
-Tuon sinulle lunttilapun. -Kiitti.
Joka aprillipäivänä otan loparit Pixarista.
Keksin aivan naurettavan syyn lähtöön -
ja lähetän sen sähköpostilla koko yhtiölle.
Kun tein sen ensi kertaa, noin 30-40 ihmistä uskoi siihen,
myös Steve Jobs, joka uskoi siihen kolme eri kertaa.
-Se on ollut hauska tapa... -Erinomaista!
...keventää tunnelmaa, mikä on erittäin tärkeää.
Noin 50-vuotiaana ajattelin olevani täällä vielä 70-vuotiaana.
Uskon yhä pärjääväni siihen asti.
Suuri toiveeni on, että minä saan päättää.
Ja jos saan päättää,
tiedän lähteväni aprillipäivänä.
Tekstitys: Jari Vikström